Ko shakka babu shugabannin kasashen musulmi da 'yan siyasa da malamai da masanan duniyar musulmi suna ga gagarumin nauyi a wuyansu, da suka hada da: nauyin samar da hadin kai da nesantar rikice-rikice na kabilanci da mazhaba; nauyin wayar da kan al'umma dangane da hanyoyin da ma'abota girman kan duniya da yahudawan sahyoniya suke bi wajen haifar da kiyayya da gaba a tsakaninsu; nauyin tattaro karfi waje guda da nufin fada da makiya a fagage daban-daban na yaki, yaki na makamai da na kwakwalwa; nauyin dakatar da bala'in da ya fada wa duniyar musulmi cikin gaggawa, wanda misalin hakan shi ne abubuwa masu sosa rai da ke faruwa a kasar Yemen da ke ci gaba da bakanta ran al'ummomi da kuma fuskantar tofin Allah tsine; nauyin ba da kariya ga musulmi 'yan tsirarru da suke fuskantar zalunci, kamar musulman kasar Myammar da ake zalunta da sauransu; sannan kuma mafi muhimmancin cikinsu shi ne ba da kariya ga Palastinu da nuna goyon baya dari bisa dari ga al'ummomin da kusan shekaru saba'in kenan suke gwagwarmaya wajen kwato kasarsu da aka mamaye.
